Haar agtergrond is in die kuns- en literêre wêreld. Sy was in teater (opera, ballet en drama), televisie (dokumentêre filmnavorser en onderhoudvoerder) en by verskeie kunsfeeste (kunskurator en literêre gesprekke) werksaam gewees. Sy tree op as kunsadviseur en is in hierdie hoedanigheid betrokke by verskeie ondernemings. Sy is ook die literêre eksekuteur van die digters, Sheila Cussons en I L (Izak) de Villiers, en die skrywer Audrey Blignault. Sy het verskeie bekronings vir haar werk ontvang. Andersinds is sy voltyds met haar skryfprojekte besig.